Ichki ishlar vazirining shaxsiy tarkib bo‘yicha buyrug‘i bilan lavozim tayinlovlari amalga oshirildi. Bu haqda IIV axborot xizmati xabar bermoqda. Podpolkovnik Azat Utemuratov Qoraqalpog‘iston Respublikasi ichki ishlar vazirining o‘rinbosari — IIV huzuridagi Tergov boshqarmasi boshlig‘i vazifasini bajaruvchisi etib tayinlandi. Tayinlovga qadar A.Utemuratov Qoraqalpog‘iston Respublikasi IIV huzuridagi Tergov boshqarmasi o‘rinbosari – tergov qismi boshlig‘i lavozimida faoliyat yuritgan. Polkovnik Muzaffar Rahmatullayev Samarqand viloyati IIB boshlig‘ining o‘rinbosari – IIB huzuridagi Tergov boshqarmasi boshlig‘i lavozimiga tayinlandi. Tayinlovga qadar M.Rahmatullayev Qoraqalpog‘iston Respublikasi Ichki ishlar vazirining o‘rinbosari — IIV huzuridagi Tergov boshqarmasi boshlig‘i lavozimida faoliyat yuritgan.